*Projekts*

LATVIJAS REPUBLIKAS MINISTRU KABINETS

2018. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2008. gada 22. decembra noteikumos Nr. 1093 "Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem"**

*Izdoti saskaņā ar*

*Latvijas Republikas Advokatūras likuma*

*12. panta trešo daļu*

1. Izdarīt Ministru kabineta 2008. gada 22. decembra noteikumos Nr. 1093 "Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem" (Latvijas Vēstnesis, 2008, 202. nr., 2009, 137. nr.; 2011, 99. nr.; 2013, 173. nr., 2015, 242. nr.) šādus grozījumus:

1.1. aizstāt 5. punktā skaitli "125,31" ar skaitli "370";

1.2. izteikt 9. punktu šādā redakcijā:

"9.Zvērinātu advokātu vecākā darba apjomu atbilstoši procesa virzītāju pieprasījumu skaitam kalendāra gadā iedala sešās grupās, piemērojot katrai no tām noteiktu koeficientu no 0,5 līdz 2 saskaņā ar šo noteikumu 1. pielikumu.";

1.3. papildināt noteikumus ar 26.1 punktu šādā redakcijā:

"26.1 Atlīdzību zvērinātu advokātu vecākajam pēc 2018. gada 1. jūlija un 2019. gadā nosaka atbilstoši 2017. gada statistikas pārskatam par procesa virzītāju pieprasījumu skaitu katram zvērinātu advokātu vecākajam pa mēnešiem un attiecīgajam darba apjoma grupas koeficientam saskaņā ar šo noteikumu 1. pielikumu.";

1.4 izteikt 1. pielikumu šādā redakcijā:

"1. pielikums

Ministru kabineta

2008. gada 22. decembra

noteikumiem Nr. 1093

**Tiesu darbības teritorijas zvērinātu advokātu vecākā darba apjoma grupas atbilstoši Kriminālprocesa likumā noteiktajā kārtībā saņemto un caurskatīto procesa virzītāju pieprasījumu skaitam kalendāra gadā un grupu koeficienti**

|  |  |  |  |
| --- | --- | --- | --- |
| Nr.p.k. | Grupa | Procesa virzītāju pieprasījumu skaits gadā | Grupas koeficients |
| 1. | 1 | līdz 500 | 0,5 |
| 2. | 2 | 501–750 | 1 |
| 3. | 3 | 751–1000 | 1,25 |
| 4. | 4 | 1001-1500 | 1,5 |
| 5. | 5 | 1501-2000 | 1,75 |
| 6. | 6 | 2001 un vairāk | 2" |

2. Noteikumi stājas spēkā 2018. gada 1. jūlijā.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs